Witbank-polisie snuffel gou inwoner se 'moordenaars' uit | Maroela Media
Kapt. Eddie Hall, polisiewoordvoerder, het Donderdag aan Maroela Media gesê die 33-jarige vrou, Nankala Rejoice Malukane, se liggaam is Dinsdagoggend in haar huis in Duvhapark gevind.
"Die vrou is verlede Donderdag vir die laaste keer by haar werk gesien," het Hall gesê. 'n Buurman het onraad vermoed omdat hy haar verlede Woensdag vir die laaste keer gesien het en het die polisie ontbied.
Die polisie het die vrou se deur oopgebreek en haar liggaam in die gang aangetref. Sy het verskeie steekwonde regoor haar liggaam gehad. Sy is ook verwurg en haar nek is met 'n stuk draad gesny. "Niks was gesteel nie en daar was ook nie gedwonge toegang tot die huis nie. Dit het die vermoede laat ontstaan dat sy haar aanvallers geken het."
Hall het gesê twee voertuie is vroeër by die vrou se huis opgemerk en die polisie het ná die vrou se liggaam gevind is, die voertuie in Hammanskraal, noord van Pretoria, opgespoor. "Die vier verdagtes is Dinsdagaand in Hammanskraal in hegtenis geneem."
Hall het gesê van die verdagtes het glo reeds skuld beken. "Na wat verneem word het hulle Donderdagaand 'n huispartytjie by die vrou se huis gehou waar daar glo alkohol en dwelms betrokke was. Daar het glo 'n bakleiery uitgebreek, waarna sy vermoor is."
Die verdagtes het Woensdag in hof verskyn. Die saak is tot volgende week uitgestel vir verdere ondersoek. Hulle bly in aanhouding.
Snaaks hoe vinnig swartes se moordenaars gevind word maar nie wittes sin nie
Net die president se veiligheid tel in ons land. Ek hoop hy gaan genoeg belastingbetalers oorhê, veral op die trant wat mens in ons land vermoor word!!